Public procurement notice: Contract Award Notice
Published: 2021-06-28
Buyer: Magyar Államkincstár
Country: HU
Contract type: Services
Procedure: Open procedure
CPV classification: 72260000: Software-related services
Award criteria: The most economic tender

Technical requirements: A Kincstárnál üzemeltetett Támogatási Életút Bázis Adatok (TÉBA) rendszer alkalmazásüzemeltetés-támogatása, kulcsfelhasználói támogatása, a rendszerek jogszabálykövetése, illetve továbbfejlesztése.
Ajánlatkérő rögzíti, hogy a keretmegállapodásban előirányzott teljes mennyiséget a nettó 1 344 612 352,- Ft mértékű keretösszeg (a továbbiakban keretösszeg) jelenti.
A keretmegállapodást kötött Ajánlattevő feladata a Kincstárnál üzemeltetett TÉBA rendszer alkalmazásüzemeltetés-támogatása, kulcsfelhasználói támogatása, a rendszerek jogszabálykövetése, illetve továbbfejlesztése.
Jelen közbeszerzési eljárás során kötött keretmegállapodás keretében üzemeltetni és fejleszteni kívánt rendszerek az alábbi technológiákon alapulnak: Siebel 8.1.1.4, Oracle DB 11.2.0.1.0, Oracle SOA Suite 11g BPEL 11.1.1.4.0, WEBLOGIC 10.3.4, Oracle Identity Management 11.1.1.2.0, BI publisher 10.1.3.4.1, OPA for Java 10.1.0.27.0, Shibboleth (SSO), Apache 2.2 & Oracle HTTP Szerver 10.1.3.5.0, NOVELL Sentinell,Data Protector 6.1, Symantec Endpoint Protection 11, Symantec Critical System Protection 5.2, Cisco IPS Manager Express 7.0.3, Apex 4.2.1.00.08
Az Ajánlatkérő elvárja, hogy a Műszaki Leírásban részletezett szolgáltatásokat az Ajánlattevő a kijelölt rendszerek esetén megadott szinteken teljesítse, és azt lehetőleg mérésekkel igazolható, az Ajánlatkérő által ellenőrizhető módon tegye.
A szolgáltatási szintet a szolgáltatás elérhetőségében és a szolgáltatáshoz kapcsolódó tárterület elérésében is biztosítani kell.
Amennyiben az elvárt szolgáltatási szint nem 24 órás, a szolgáltatási időn kívül elektronikus felületen történő bejelentés fogadást vár el a Kincstár. Azonban az ilyen szolgáltatási szintek esetén a Kincstár kiemelt feladatok vagy várható nagy terhelés esetén kérheti Ajánlattevőtől a kiemelt (0-24 órás) rendelkezésre állást.
A tervezett frissítések, karbantartások, szerver bővítés, egyéb tervezett leállás nem minősül szolgáltatás kiesésnek.
A műszaki leírásban részletezettek szerint, a rendszernél alapvetően munkanapokon, munkaidőben, 8-17, illetve 8-15 óráig kell biztosítani a rendelkezésre állást. A rendelkezésre állás biztosítása magába foglalja a megfelelő biztonsági intézkedések betartását és betarttatását is.
A keretmegállapodás második részében az egyedi szerződések megkötésére a Kbt. 105. § (1) bekezdés b) pontja szerint kerülhet sor.
Ajánlatkérő a III.1.3) pont szerinti előírt referencia mértéket a 321/2015. (X. 30.) Korm. rendelet 19. § (9), 21. § (4) bekezdéseiben, valamint a Kbt. 65. § (3) és (5) bekezdésében foglaltak alapján rögzíti, hogy a keretmegállapodás alapján a megrendelések eredményeként megvalósítandó, egy időben teljesítendő külön szerződések várható nagyságrendje (értéke) nettó 800 000 000,- Ft, valamint a rendszer egyidejű felhasználóinak száma nagyságrendileg 500.
Az elvégzendő feladatok részletes leírását az Egyéb Közbeszerzési dokumentumok részeként kiadott Műszaki leírás tartalmazza.
Az eljárás eredményeként kötendő keretmegállapodásban előirányozott teljes mennyiséget a nettó 1 344 612 352,- Ft mértékű keretösszeg jelenti.
Kizárólag a Magyar Államkincstár ajánlatkérő jogosult a keretmegállapodásban részes ajánlattevővel szerződést kötni.
Ajánlatkérő a Kbt. 57. § (1) bekezdésének eleget tevő, a felhívást kiegészítő közbeszerzési dokumentumokat (a továbbiakban: Egyéb közbeszerzési dokumentumok) készít.